text: Ni Sir Richard Starkey[2] MBE[3] (nayanak idi 7 Hulio 1940), ammo a propesional a kas ni Ringo Starr, ket maysa nga Ingles a musikero, kumakanta, mannurat ti kanta ken aktor a nakagun-od ti internasional a kinalatak a kas ti drummer para iti Beatles. Ni Starr ket sagpaminsan a nagkanta kadagiti lead vocals a kadua ti grupo, kadawyan para iti maysa a kanta iti tunggal maysa nga album, a mairaman ti "Yellow Submarine" ken "With a Little Help from My Friends". Isu ket nagsurat ken nagkanta pay kadagiti kanta ti Beatles a "Don't Pass Me By" ken "Octopus's Garden", ken naipadayaw a kas maysa a kadua a mannurat kadagiti uppat pay.